ananddey/assamese-wiki-corpus huggingface dataset:
মাৰ্টিন ওম

মাৰ্টিন ওম (৬ মে', ১৭৯২, আৰ্লাংগেন – ১ এপ্ৰিল, ১৮৭২, বাৰ্লিন) এজন জাৰ্মান গণিতজ্ঞ আছিল। তেওঁ পদাৰ্থ বিজ্ঞানী গিয়ৰ্গ ছিমন ওমৰ সৰু ভায়েক।

ব্যক্তিগত জীৱন

মাৰ্টিন ওমৰ জন্ম হৈছিল পবিত্ৰ ৰোমান সাম্ৰাজ্যৰ অধীনস্থ আৰ্লাংগেনৰ(বৰ্তমানৰ জাৰ্মানী) এটা প্ৰটেষ্টাণ্ট পৰিয়ালত। তেওঁৰ পিতৃ জোহান ওল্ফগেংগ ওম আছিল এগৰাকী তলামিস্ত্ৰী। আনহাতে মাতৃ মাৰিয়া এলিজাবেথ বেক আছিল আৰ্লাংগেনৰ এগৰাকী দৰ্জীৰ জীয়েক।
মাৰ্টিন ওমৰ অভিভাৱকে আনুষ্ঠানিক শিক্ষাগ্ৰহণৰ পৰা বঞ্চিত হৈছিল যদিও, ওমৰ দেউতাক জোহান ওম এগৰাকী সন্মানীয় ব্যক্তি আছিল। তেওঁ হাইস্কুল পৰ্যায়লৈকে নিজে নিজেই পঢ়া-শুনা কৰিছিল আৰু পুতেককো স্ব-আৰ্জিত শিক্ষাৰেই শিক্ষিত কৰিছিল। পৰিয়ালৰ সাতোটা সন্তানৰ কেৱল তিনিটিহে কৈশোৰত ভৰি দিবলৈ সক্ষম হৈছিল। মাৰ্টিন ওম, তেওঁৰ ভ্ৰাতৃ গিয়ৰ্গ ছিমন ওম যিজন এজন পদাৰ্থবিজ্ঞানী, আৰু তেওঁলোকৰ ভগ্নী এলিজাবেথ বাৰবাৰা। মাৰ্টিন ওমৰ সাত বছৰ হওঁতেই মাতৃ ঢুকাইছিল।

১৮১১ চনত তেওঁ আৰ্লাঙ্গেন নুৰেমবাৰ্গৰ ফ্ৰেডেৰিক আলেকজেণ্ডাৰ বিশ্ববিদ্যালয়ৰ পৰা ডক্টৰেট ডিগ্ৰী লাভ কৰিছিল। তেওঁৰ গাইড আছিল কাৰ্ল ক্ৰিষ্টিয়ান ভন লেংগছ্‌ডৰ্ফ।

কৰ্মজীৱন

১৮২৩ চনত,জটিল সংখ্যা a আৰু b ক্ষেত্ৰত,ab সূচকীয় ফলনৰ তত্ত্বৰ সম্পূৰ্ণ বিকাশ সাধন কৰা প্ৰথমজন ব্যক্তি আছিল ওম।

ওমৰ পাঠ্যপুথি Die reine Elementar Mathematik ৰ ১৮৩৫ ৰ দ্বিতীয় প্ৰকাশত পোনপ্ৰথমবাৰৰ বাবে ইউক্লিডৰ 'extreme and mean ratio' ক golden section (goldener Schnitt) বুলি অভিহিত কৰা হৈছিল।ওমৰ ওপৰত নিৰ্ভৰ কৰি পোৱা উৎসৰ ভিত্তিতে মনোবিজ্ঞানী এডল্ফ জেইছিঙে এই পৰিভাষাটো গ্ৰহণ কৰিছিল আৰু জনপ্ৰিয় কৰি তুলিছিল।

শিষ্যবৃন্দ

ওমৰ শিষ্যসকলৰ ভিতৰত আছিল- ফ্ৰেডেৰিক আগষ্ট (Friedrich August), ফ্ৰেডেৰিক বেচমেন (Friedrich Bachmann), ইলোৱিন ব্ৰুণ' ক্ৰিষ্টফেল, প'ল বেচমেন (Paul Bachmann), জোছেফ ব্ৰুটক'স্কি (Joseph Brutkowski), এডৱাৰ্ড হেইনী (Eduard Heine), ৰুডল্ফ লিপছিট্‌জ (Rudolf Lipschitz), লিঅ' প'চামাৰ (Leo Pochhammer), ফ্ৰেডেৰিক প্ৰিম (Friedrich Prym), উইলহেল্ম ৱাগ্‌নাৰ (Wilhelm Wagner), হাৰমেন ৱালডাষ্টেল (Hermann Waldaestel), উইলহেল্ম ৱেৰনিক (Wilhelm Wernicke), এলিনা গাৰ্জ (Elena Gerz), ভেলেণ্টাইন গাৰ্জ (Valentien Gerz), আৰু জোহানা গাৰ্জ (Johanna Gerz)।

নিৰ্বাচিত প্ৰকাশিত পত্ৰসমূহ

মাৰ্টিন ওমৰ গৱেষণা পত্ৰসমূহ হৈছে-
Die reine Elementar Mathematik (Pure elementary mathematics). Berlin, 1825; second edition 1835.
Kurzes Elementar-Lehrbuch der gesammten mechanischen Wissenschaften für höhere Bürger-, technische, Gewerb- und Militär-Schulen. Berlin, 1840.
Aufsätze aus dem Gebiete der höhern Mathematik
Die analytische und höhere Geometrie in ihren Elementen mit vorzüglicher Berücksichtigung der Theorie der Kegelschnitte, Berlin Riemann 1826
Versuch eines vollkommen consequenten Systems der Mathematik. Nürnberg, F. Korn, 1853-55.
Lehrbuch der Mechanik zugleich mit den dazu nöthigen Lehren der höhern Analysis und der höhern Geometrie 1 Mechanik des Atoms. Berlin Enslin 1836

তথ্য উৎস

শ্ৰেণী:গণিতজ্ঞ
শ্ৰেণী:জাৰ্মানীৰ ব্যক্তি
শ্ৰেণী:মৃত ব্যক্তি
ক্ৰিয়া পদ

ক্ৰিয়া পদ (ইংৰাজী: Verb) ধাতুৰ লগত বিভক্তি প্ৰত্যয় আদি যোগ হৈ বাক্যত ব্যৱহৃত হ’লে, সেই ধাতু ক্ৰিয়াপদলৈ সলনি হয়। অৰ্থাৎ ক্ৰিয়াৰ মূল ধাতু। ক্ৰিয়া পদৰ দ্বাৰা বাক্যত কোনো কাৰ্য কৰা বা হোৱা বুজায়। অসমীয়া ভাষাত বাক্যত ক্ৰিয়াপদৰ ব্যৱহাৰ অত্যৱশ্যকীয় নহয়। বহু বাক্য ক্ৰিয়াপদ অবিহনেই ব্যৱহাৰ হয়।

সংজ্ঞা

যি পদে কোনো কাম কৰা বা হোৱা বা নোহোৱা বুজায় থাকে ক্ৰিয়া পদ বোলে বা ধাতুৰ লগত বিভক্তি যোগ হৈ ধাতু বাক্যত ব্যৱহৃত হ’লে তাক ক্ৰিয়া পদ বোলে।

ক্ৰিয়া পদৰ শ্ৰেণীবিভাগ

ক্ৰিয়া পদ ঘাইকৈ দুবিধ, সকৰ্মক ক্ৰিয়া আৰু অকৰ্মক ক্ৰিয়া।

৭. পাঁচনী ক্ৰিয়া

লোকক পাঁচি কোনো কাম কৰোৱা অৰ্থত যি ক্ৰিয়া ব্যৱহাৰ কৰা হয়, তাকে পাঁচনী ক্ৰিয়া বোলে।

মন কৰিবলগীয়া কথা যে, বিভক্তি বা প্ৰত্যয় অবিহনে ধাতুয়ে ক্ৰিয়াৰ ৰূপ ল’ব নোৱাৰে। আ, উৱা আৰু ওৱা- এই তিনিটা প্ৰত্যয় ধাতুৰ লগত যোগ হৈ পাঁচনী ক্ৰিয়া গঠিত হয়। যেনে, পঢ়+আ=পঢ়া, পঢ়+উৱা=পঢ়ুৱা। ঠিক তেনেদৰে, পঢ়+আ+ইছোঁ=পঢ়াইছোঁ; পঢ়+উৱা+ইছোঁ=পঢ়ুৱাইছোঁ।

পাঁচনী ক্ৰিয়ালৈ নিলে সকৰ্মক ধাতু দ্বিকৰ্মক আৰু অকৰ্মক ধাতু সকৰ্মক হয়।

৮. সহকাৰী আৰু অনিয়মিত ক্ৰিয়া

যি ক্ৰিয়াই কৰ্তাৰ কামটোৰ প্ৰবলতা বা জোৰ বুজায়, তাকে সহকাৰী ক্ৰিয়া বোলে। আনহাতে,যি ক্ৰিয়াৰ সকলো কাল আৰু পুৰুষত একে ৰূপ নহয়, তাক অনিয়মিত ক্ৰিয়া বোলে।

ক্ৰিয়া পদৰ ৰূপভেদ

অসমীয়া ভাষাত ক্ৰিয়া পদৰ ৰূপভেদ প্ৰধানত কাল আৰু পুৰুষৰ ওপৰত নিৰ্ভৰশীল। কাল আৰু পুৰুষ অনুযায়ী ক্ৰিয়া বিভক্তিসমূহ হ’ল:

ক্ৰিয়া বিভক্তি

সাধাৰণতে ধাতুৰ লগত কাল আৰু পুৰুষ অনুযায়ী যোগ হোৱা বিভক্তিৰ চিনবোৰ হ’ল:
কাল প্ৰথম পুৰুষ দ্বিতীয় পুৰুষ (মান্য)দ্বিতীয় পুৰুষ (তুচ্ছ) তৃতীয় পুৰুষ
নিত্য বৰ্তমান -ইছোঁ -ইছা -ইছ -ইছে
অপূৰ্ণ ভূত -ইছিলোঁ -ইছিলা-ইছিলি -ইছিল
পূৰ্ণ ভূত -ইলোঁ -ইলা -ইলি -ইলে
ভৱিষ্যত -ইম -ইবা -ইবি -ইব

ড° গোলোক চন্দ্ৰ গোস্বামীয়ে ক্ৰিয়া বিভক্তিৰ এখন কিছু সুকীয়া তালিকা দাঙি ধৰিছে:

প্ৰধান কাল
কাল আৰু দশাৰ ভাগ
কালবাচকপ্ৰত্যয়
পুৰুষবাচক বিভক্তি
উত্তমপুৰুষ
মধ্যম পুৰুষ
নামপুৰুষ
মান্য
তুচ্চ
বৰ্তমান
১৷ অনুজ্ঞা (দশা)
—
—
আ
০
অক (ওক)
২৷ নিত্য বৰ্তমান (কাল)
—
ওঁ
আ
এ
এ, য়
৩৷ স্বৰূপ বৰ্তমান (দশা)
ইছ্
ওঁ
আ
অ
এ
অতীত
৪৷ স্বৰূপ ভূত (কাল)
ইল্
ওঁ
আ

৫৷ অপূৰ্ণ ভূত (দশা)
ইছ্-ইল্
ওঁ
আ
ই
০
ভৱিষ্যত
৬৷ ভৱিষ্যত (কাল)
ইব
ম
আ
ই
০

আৰু চাওক

পদ (ব্যাকৰণ)
অসমীয়া ব্যাকৰণ
ব্যাকৰণ

উৎস

শ্ৰেণী:অসমীয়া ব্যাকৰণ
শ্ৰেণী:ব্যাকৰণ
শ্ৰেণী:পদ (ব্যাকৰণ)
চুতেওফা

ছাওলুং চু'-তেও-ফা (Tsāolung Sérteuphâ) আহোম ৰাজ্যৰ দ্বিতীয়জন চাওফা আছিল। তেখেত ছাওলুং চুকাফাৰ বৰ পুতেক আছিল। তেখেতৰ ৰাজ্যকাল ১২৬৮ চনৰ পৰা ১২৮১ চনলৈকে।

চুতেওফাৰ বঢ়াগোঁহাইৰ নাম আছিল থাওৰুৰু বুঢ়াগোঁহাই আৰু বৰগোঁহাইৰ নাম আছিল চাওবিন বৰগোঁহাই।

বৈদেশিক সৰ্ম্পক : চুতেওফাই নৰাৰাজ্যলৈ নিজ কটকী প্ৰেৰণ কৰি নৰাৰাজ্যৰ লগত নিজৰ সৰ্ম্পক সুদৃঢ় কৰে আৰু কুটনৈতিক কৌশলেৰে কছাৰীসকলৰ পৰা দিখৌ নৈৰ পূব অংশ নিজ ৰাজ্যৰ অৰ্ন্তভুক্ত কৰে।

চুতেওফাৰ দিনতে ৰামখা দেও শালৰ বৰুৱা পদটি সৃষ্টি কৰে। ৰামখা দেও শালৰ পুজাৰ বাবে খাজানা ৰেহাই দিয়া মাটি দান কৰে আৰু বৰদেউৰী, সৰুদেউৰী , দেওঘৰিয়া , আঠপৰিয়া , তেলি , মালী , নাপিত, কমাৰ, চমাৰ , ধুলীয়া , বলিকটীয়া , খাতোয়াল , বাৰিচোয়া , বেলিচোয়া , চাউলকৰা , মলখুবচা আৰু পানিতোলা আদি পূজাৰ বাবে সহায়ক পদ সৃষ্টি কৰে।
শ্ৰেণী:টাই-আহোম শাসক
ফ্লেভিয়া এগনেছ

ফ্লেভিয়া এগনেছ এগৰাকী ভাৰতীয় মহিলা অধিকাৰৰ অধিবক্তা আৰু বৈবাহিক, বিবাহ বিচ্ছেদ আৰু সম্পত্তিৰ আইনত বিশেষজ্ঞ। তেওঁ ছাবালটাৰ্ন ষ্টাডিজ, ইকনমিক এণ্ড পলিটিকেল উইকলি, আৰু মনুষী আলোচনীত প্ৰবন্ধ প্ৰকাশ কৰিছে। তেওঁ সংখ্যালঘু আৰু আইন, লিংগ আৰু আইন, নাৰী আন্দোলনৰ প্ৰেক্ষাপটত আইন,আৰু ঘৰুৱা হিংসা, নাৰীবাদী ন্যায়বিজ্ঞান আৰু সংখ্যালঘুৰ অধিকাৰৰ বিষয়সমূহৰ ওপৰত লিখে।

ব্যক্তিগত জীৱন

ভাৰতলৈ উভতি অহাৰ কিছু সময়ৰ পিছতে মাকে তেওঁক বিবাহ কৰিবলৈ আহ্বান জনায়। তেওঁৰ বৈবাহিক জীৱন সুখদায়ক নাছিল আৰু তেওঁৰ ওপৰত মানসিক আৰু শাৰীৰিকভাৱে নিৰ্যাতন চলোৱা হৈছিল। ১৯৮০ চনত এগনেছে মুম্বাইৰ এটা নাৰী আন্দোলনৰ সৈতে জড়িত হৈ পৰে আৰু গোটৰ মহিলাসকলৰ সহযোগত ১৩ বছৰৰ পাছত তেওঁৰ বিবাহৰ অন্ত পেলায়। খ্ৰীষ্টান হিচাপে এগনেছে খ্ৰীষ্টান বিবাহ আইন অনুসৰি "নিষ্ঠুৰতাৰ ভিত্তিত বিবাহ বিচ্ছেদ"ৰ অধিকাৰী নাছিল আৰু ন্যায়িক বিচ্ছেদ বিচাৰিবলগীয়া হৈছিল।

এগনেছৰ স্বামীৰ সৈতে তিনিটা সন্তান জন্ম হৈছিল আৰু বিবাহ বিচ্ছেদৰ পিছত তেওঁ নিজৰ দুগৰাকী কন্যাৰ তত্ত্বাৱধান লৈ বৰ্ডিং স্কুললৈ পঠিয়াইছিল। তেওঁ নিজৰ গহনা বিক্ৰী কৰি মুম্বাইৰ বৰিৱালীত এটা সৰু ঘৰ কিনিছিল। গীৰ্জাই এগনেছক এগৰাকী কৰ্মী হ'বলৈ সহায় কৰিছিল। তেওঁ গীৰ্জাৰ প্ৰবক্তা আৰু বাহ্যিক বক্তাৰ পৰা অনুপ্ৰাণিত হৈছিল।

তথ্যসূত্ৰ

শ্ৰেণী:ভাৰতৰ মহিলা সমাজকৰ্মী
শ্ৰেণী:সমাজকৰ্মী
দ্ৰষ্টী ধামী

দ্ৰষ্টী ধামী (ইংৰাজী: Drashti Dhami; জন্ম: ১০ জানুৱাৰী ১৯৮৫) এগৰাকী ভাৰতীয় অভিনেত্ৰী, মডেল আৰু নৃত্যশিল্পী যিয়ে মূলতঃ হিন্দী দূৰদৰ্শনত কাম কৰে। ধামীক আটাইতকৈ জনপ্ৰিয় হিন্দী দূৰদৰ্শন অভিনেত্ৰীসকলৰ ভিতৰত অন্যতম বুলি গণ্য কৰা হয়। তেওঁ এটা আইটিএ বঁটা, এটা ইণ্ডিয়ান টেলী বঁটা আৰু দুটা গ'ল্ড বঁটা আদিকে ধৰি কেইবাটাও সন্মান লাভ কৰিছে।

তেওঁ দিল মিল গয়ে (২০০৭-২০১০), গীত – হুই চবচে পৰায়ী (২০১০-২০১১), মধুবালা – এক ইশ্ক এক জুনুন (২০১২-২০১৪), এক থা ৰাজা এক থী ৰাণী (২০১৫-২০১৭) আৰু চিলচিলা বদলতে ৰিস্তো কা (২০১৮) ৰ দৰে সফল ধাৰাবাহিকৰ অংশ হৈ আহিছে। ধামীয়ে নৃত্য ৰিয়েলিটী শ্ব’ ঝলক দিখলা জা ৬ (২০১৩) ত নৃত্য পৰিচালক ছলমান ইউচুফ খানৰ সৈতে অংশগ্ৰহণ কৰি বিজয়ী হিচাপে পৰিগণিত হৈছিল। তেওঁ পিবিয়ড ড্ৰামা দা এম্পায়াৰ (২০২১) ৰ জৰিয়তে ৱেব ছিৰিজৰ জগততো খোজ দিছে, য’ত তেওঁ খানজাদা বেগম (২০২২) আৰু জি-ফাইভৰ ক্ৰাইম থ্ৰিলাৰ দুৰংগাত ইৰা জয়কাৰৰ চৰিত্ৰত অভিনয় কৰিছে।

অভিনয় জীৱনৰ উপৰি তেওঁ কেইবাটাও ব্ৰেণ্ড আৰু সামগ্ৰীৰ চেলিব্ৰিটী এণ্ডৰ্চাৰ। ধামীয়ে ব্যৱসায়ী নীৰজ খেচকাৰ সৈতে বিবাহপাশত আবদ্ধ হয়।

প্ৰাৰম্ভিক জীৱন আৰু পৰিয়াল

ধামীৰ জন্ম ১৯৮৫ চনৰ ১০ জানুৱাৰীত মুম্বাইৰ এটা গুজৰাটী পৰিয়ালত হৈছিল, য’ত তেওঁ পঢ়া-শুনা কৰিছিল। তেওঁ মেৰী ইমাকুলেট গাৰ্লছ হাইস্কুলত অধ্যয়ন কৰিছিল আৰু মুম্বাইৰ মিঠিবাই মহাবিদ্যালয়ৰপৰা সমাজবিজ্ঞানত স্নাতক ডিগ্ৰী লাভ কৰিছিল। মডেলিং জগতত প্ৰৱেশ কৰাৰ পূৰ্বে ধামী এগৰাকী নৃত্য প্ৰশিক্ষক আছিল। ধামী এটা ৰক্ষণশীল পৰিয়ালৰ সন্তান। দ্য টাইমছ অৱ ইণ্ডিয়াক দিয়া সাক্ষাৎকাৰত তেওঁ কৈছিল:

২০১৫ চনৰ ২১ ফেব্ৰুৱাৰীত ধামীয়ে এক পৰম্পৰাগত হিন্দু অনুষ্ঠানৰ জৰিয়তে ব্যৱসায়ী নীৰজ খেচকাৰ সৈতে বিবাহপাশত আবদ্ধ হয়। অভিনেত্ৰী সুহাসী ধামী তেওঁৰ ককায়েক জয়শীল ধামীৰ সৈতে বিবাহপাশত আবদ্ধ হৈছে। ধামীয়ে কৈছে যে তেওঁৰ কামৰ ক্ষেত্ৰত তেওঁৰ শহুৰেকৰ ঘৰৰ মানুহ অতি সহায়ক। ২০২৪ চনৰ ২২ অক্টোবৰত ধামীয়ে তেওঁলোকৰ প্ৰথম সন্তান, এজনী কন্যা সন্তান জন্ম দিয়ে।

অন্যান্য কাম আৰু ৰাজহুৱা ছবি

ধামীয়ে 'পৃথিৱী বচাওক' অভিযানৰ সমৰ্থনত ২০১১ আৰু ২০১৩ চনৰ 'কেনভাইৰনমেণ্ট উইক'ৰ ব্ৰেণ্ড এম্বেছেডৰ আছিল।

২০১৬ চনত অনুষ্ঠিত 'টিম ডি চেলিব্ৰিটী চেম্পিয়নশ্বিপ'ৰ ধামী অধিনায়ক আছিল, য’ত ৭৮ গৰাকী টেলিভিছন ব্যক্তিয়ে আৰ্তজনৰ সহায়ৰ বাবে প্ৰতিযোগিতাত নামিছিল। তেওঁ এই প্ৰতিযোগিতাত জয়লাভ কৰে আৰু 'I HELP A KID.COM'ৰপৰা বঁটা লাভ কৰে। ২০১৭ চনত ধামী 'বাজাজ ব্ৰাহ্মী আমলা আয়ুৰ্বেদিক হেয়াৰ অইল'ৰ ব্ৰেণ্ড এম্বেছেডৰ হয়। একে বছৰতে তেওঁ ৰাগিনী খান্না আৰু একতা কৌলৰ সৈতে 'গোদৰেজ চাবোন'ৰ এটা বিজ্ঞাপনত অভিনয় কৰিছিল।

বম্বে টাইমছে তেওঁক টেলিভিছনৰ 'নুমবেৰো উনো' অভিনেত্ৰী বুলি অভিহিত কৰিছিল। তেওঁ ভাৰতৰ সৰ্বাধিক উপাৰ্জন কৰা দূৰদৰ্শন অভিনেত্ৰীসকলৰ ভিতৰত অন্যতম। ২০১১ চনত TellyChakkar.com-এ চলোৱা এক সমীক্ষাত তেওঁ টেলিভিছনৰ আটাইতকৈ আকৰ্ষণীয় মহিলা হিচাপে নিৰ্বাচিত হৈছিল। তেওঁ মেট্ৰিক্স ইণ্ডিয়াৰ (MATRIX India) হেয়াৰ কালাৰ ব্ৰেণ্ড 'SoColor'ৰ ব্ৰেণ্ড এম্বেছেডৰ।

ৰেডিফে প্ৰকাশ কৰা "টেলিভিছনৰ শীৰ্ষ ১০ গৰাকী অভিনেত্ৰী"ৰ তালিকাত ধামীয়ে দ্বিতীয় স্থান লাভ কৰিছিল। যুক্তৰাজ্যৰ বাতৰি কাকত ইষ্টাৰ্ণ আইৰ "৫০ গৰাকী আবেদনময়ী এছিয়ান মহিলা"ৰ তালিকাত তেওঁ স্থান লাভ কৰিছিল। ২০১২ চনত তেওঁ দ্বাদশ স্থানত আছিল। ইয়াৰ পিছত একেৰাহে তিনি বছৰ তেওঁ শীৰ্ষ তিনিটা স্থানৰ ভিতৰত আছিল— ২০১৩ চনত তৃতীয়, ২০১৪ চনত দ্বিতীয় আৰু ২০১৫ চনত তৃতীয় স্থানত।

তথ্যসূত্ৰ

বাহ্যিক সংযোগ

শ্ৰেণী:ভাৰতীয় টেলিভিছন অভিনেত্ৰী
শ্ৰেণী:মডেল
অৰুণ খেতৰপাল

দ্বিতীয় লেফটেনেণ্ট অৰুণ ক্ষেত্ৰপাল পি.ভি.চি (; ১৪ অক্টোবৰ ১৯৫০ – ১৬ ডিচেম্বৰ ১৯৭১) ভাৰতীয় সেনাৰ এজন বিষয়া, যাক সাহস আৰু বীৰত্বৰে দেশৰ হৈ যুঁজাৰ বাবে মৰণোত্তৰ ভাৱে ভাৰতৰ সৰ্বোচ্চ সামৰিক সন্মান পৰম বীৰ চক্ৰ প্ৰদান কৰা হৈছিল। ১৯৭১ চনৰ ইন্দো-পাকিস্তান যুদ্ধৰ সময়ত শকৰগড়ৰ যুদ্ধক্ষেত্ৰত, বসন্তৰ যুদ্ধত তেওঁ শ্বহীদ হৈছিল ।

প্ৰাৰম্ভিক জীৱন

১৯৫০ চনৰ ১৪ অক্টোবৰত, মহাৰাষ্ট্ৰ পুনাৰ এটা হিন্দু, পাঞ্জাৱী ক্ষেত্ৰী পৰিয়ালত অৰুণ ক্ষেত্ৰপালৰ জন্ম হৈছিল। তেওঁলোকৰ পৰিয়ালটো পাকিস্তানৰ চৰগোধাৰ আছিল আৰু বিভাজনৰ পিছত শৰণাৰ্থী হিচাপে ভাৰতলৈ প্ৰব্ৰজন কৰিছিল। তেওঁৰ পিতৃ লেফটেনেণ্ট কৰ্ণেল (পিছলৈ ব্ৰিগেডিয়াৰ) এম এল ক্ষেত্ৰপাল ভাৰতীয় সেনাৰ এগৰাকী ইঞ্জিনিয়াৰ আছিল। ১৯৬৭ চনৰ জুন মাহত তেওঁ নেচনেল ডিফেন্স একাডেমীত যোগদান কৰে। ক্ষেত্ৰপালক পুনা হৰ্ছত নিযুক্তি দিয়া হয়।

সামৰিক জীৱন আৰু মৃত্যু

১৯৭১ৰ যুদ্ধ

১৮৭১ চনৰ ভাৰত-পাকিস্তান যুদ্ধৰ সময়ত, ১৭ পুনা হৰ্ছক ভাৰতীয় সেনাৰ ৪৭ তম ইনফেন্ট্ৰি ব্ৰিগেডৰ নেতৃত্বৰ দায়িত্ব দিয়া হৈছিল। সংঘৰ্ষৰ সময়ছোৱাত, ৪৭ তম ব্ৰিগেডে বসন্তৰ যুদ্ধত শকৰগড় খণ্ডত পদক্ষেপ গ্ৰহণ কৰা দেখা গৈছিল।

বসন্তৰ যুদ্ধ

৪৭ তম ব্ৰিগেডৰ বাবে নিৰ্ধাৰিত কামবোৰৰ ভিতৰত আছিল; বসন্তৰ নদীৰ ওপৰেৰে এটি ব্ৰীজ-হেড স্থাপন কৰা। ১৫ ডিচেম্বৰৰ ২১:০০ বজাত, ব্ৰিগেডে ইয়াৰ লক্ষ্যত উপনীত হৈছিল যদিও ঠাইডোখৰ অত্যাধিক মাইনেৰে ভৰি থকাৰ বাবে ইয়াত পুনা হৰ্ছৰ টেংকবোৰ স্থাপন কৰাত বাধাৰ সৃষ্টি হৈছিল। টেংক স্থাপনৰ বাবে ইঞ্জিনিয়াৰ সকলে মাইন চাফা কৰাৰ কাম কৰি থকাৰ মাজতে ব্ৰীজ-হেডত থকা ভাৰতীয় দলটোৰপৰা খবৰ আহিছিল যে শত্ৰু সৈন্যৰ কুজ-কাৱাজ পৰিলক্ষিত হৈছে আৰু তেওঁলোকক তৎক্ষণাত অধিক সহায়ৰ প্ৰয়োজন। এয়া এনে সংকটপূৰ্ণ সময় আছিল যে পুনা হৰ্ছে মাইন ভৰ্তি ক্ষেত্ৰৰ মাজেদিয়ে টেংকসমূহ আগুৱাই লৈ যোৱাৰ সিদ্ধান্ত লৈছিল। ৰেজিমেণ্টটো পিছদিনা ৰাতি পুওৱাৰ লগে লগে গৈ ব্ৰীজ-হেডত গৈ উপস্থিত হৈছিল আৰু তাত থকা সামৰিক দলটোৰ লগ লাগিছিল।

ব্ৰীজ-হেড

৯ ডিচেম্বৰৰ পুৱা ৮:০০ বজাত, পাকিস্তানী আৰ্মীয়ে ধোঁৱাৰ আৱৰণৰ মাজেৰে জাৰ্পালত ছেভেনটিন পুনা হৰ্ছৰ বি স্কোৱাড্ৰনক প্ৰথমটো প্ৰত্যাক্ৰমণ কৰে। আক্ৰমণৰ সময়ত পাকিস্তানী ১৩ তম লান্সাৰসকলে, তেতিয়াৰ দিনত আমেৰিকা যুক্তৰাষ্ট্ৰত নিৰ্মিত অত্যাধুনিক ৫০ টন পেটন টেংক ব্যৱহাৰ কৰিছিল। ইয়াৰ স্কোয়াড্ৰন কমাণ্ডাৰে নিজৰ দলটো শক্তিশালী কৰিবৰ বাবে জৰুৰী সহায়ৰ বাবে আহ্বান জনায়। এ স্কোৱাড্ৰনৰ অৰুণ ক্ষেত্ৰপাল তেওঁৰ চেঞ্চুৰিয়ান টেংক ট্ৰুপৰ সৈতে ওচৰতে আছিল আৰু তেওঁৰ বাকী ৰেজিমেণ্টৰ সৈতে সহায়ৰ বাবে সঁহাৰি দিয়ে। এই যুদ্ধত বাৰে বাৰে আক্ৰমণ কৰিও পাকিস্তানী আৰ্মীক দমন কৰিব নোৱৰা সত্বেও অৰুণ ক্ষেত্ৰপালে তেওঁৰ থাকি যোৱা মাত্ৰ দুখন টেংকেৰে সৈতে পৰাক্ৰমেৰে যুঁজি মৃত্যুবৰণ কৰে।

পৰম বীৰ চক্ৰ

সৰ্বশ্ৰেষ্ঠ নেতৃত্ব, উদ্দেশ্যৰ দৃঢ়তা আৰু শত্ৰুৰ সৈতে বীৰত্বৰে যুঁজাৰ বাবে অৰুণ ক্ষেত্ৰপালক মৰণোত্তৰ ভাৱে পৰম বীৰ চক্ৰ প্ৰদান কৰা হয়। তেওঁৰ বাবে এই বীৰত্বৰ প্ৰদৰ্শন কেৱল কৰ্তব্যৰ আহ্বানৰ নাছিল; ই আছিল বহুদূৰলৈ সাহস আৰু আত্মত্যাগৰ কাম।

তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:পৰম বীৰ চক্ৰ প্ৰাপক
কলকাতাৰ দুৰ্গা পূজা

কলকাতাৰ দুৰ্গা পূজা হৈছে ছেপ্টেম্বৰ বা অক্টোবৰ মাহত পালন কৰা বাৰ্ষিক উৎসৱ। ইয়াত হিন্দু মাতৃ দেৱী দুৰ্গাৰ পূজা চিহ্নিত কৰা হয়। এই উৎসৱ পশ্চিমবংগৰ ৰাজধানী কলকাতাত বঙালীসকলৰ বৃহত্তম উৎসৱৰ লগতে বৃহত্তম ধৰ্মীয় উৎসৱ। লগতে, ই কলকাতাৰ বঙালী হিন্দু বা হিন্দুৰ আটাইতকৈ ডাঙৰ ধৰ্মীয় উৎসৱ।

২০২১ চনৰ ডিচেম্বৰ মাহত ৰাষ্ট্ৰসংঘৰ শৈক্ষিক, বৈজ্ঞানিক আৰু সাংস্কৃতিক সংস্থা - ইউনেস্ক’ৰদ্বাৰা ‘মানৱতাৰ অমূৰ্ত সাংস্কৃতিক ঐতিহ্য’ৰ তালিকাত কলকাতাৰ দুৰ্গা পূজা সন্নিৱিষ্ট কৰা হৈছে।

ইতিহাস

১৬১০ চনৰপৰা সাবৰ্ণ ৰায় চৌধুৰী পৰিয়ালে কলকাতাৰ বড়িশাত থকা তেওঁলোকৰ আদি বাসগৃহত দুৰ্গা পূজাৰ আয়োজন কৰি আহিছে। এইটোৱেই হয়তো কলকাতাৰ আটাইতকৈ পুৰণি দুৰ্গা পূজা উৎসৱ। নৱকৃষ্ণ দেৱে ১৭৫৭ চনত শোভাবাজাৰ ৰাজবাৰীত দুৰ্গা পূজা আৰম্ভ কৰে।

বিংশ শতিকাৰ আৰম্ভণিতে কলকাতাত বাৰোৱাৰী দুৰ্গা পূজা আৰম্ভ হৈছিল। বাৰোৱাৰী দুৰ্গা পূজা শীঘ্ৰে কলকাতাত সাধাৰণ মানুহৰ উৎসৱত পৰিণত হয়। ইয়াৰ পূৰ্বে কলকাতাৰ দুৰ্গা পূজা ধনী পৰিয়ালত আবদ্ধ হৈ আছিল। ১৯১০ চনত ভৱনীপুৰৰ বলৰাম বসু ঘাট পথত "ভৱনীপুৰ সনাতন ধৰ্মাৎসহিনী সভা"ৰ উদ্যোগত কলকাতাৰ প্ৰথম বাৰোৱাৰী দুৰ্গা পূজাৰ আয়োজন কৰা হয়।

পশ্চিম বংগ চৰকাৰে ২০১৩ চনত বিশ্ব বাংলা শাৰদ সন্মানৰ প্ৰৱৰ্তন কৰে।

সম্প্ৰসাৰণ

যুগন্তৰ আৰু আনন্দবাজাৰ পত্ৰিকাৰ প্ৰতিৱে‍দনত ১৯৫০ চনৰপৰা সৰ্বজনীন (ৰাজহুৱা) পূজাৰ ব্যয়ৰ মোটামুটি অনুমান দিয়া হৈছে। ১৯৫৭ চনত প্ৰতিটো পূজা সমিতিয়ে‍ সেই সময়ত গড়ে ৮,০০০ ৰপৰা ১২,০০০ টকা খৰচ কৰিছিল, পূজাসমূহৰ মুঠ খৰচ আছিল প্ৰায় ২৫ লাখ টকা; ১৯৮৪ চনত সেই মুঠ ধন প্ৰায় ২ কোটিলৈ বৃদ্ধি পায়।

২০১২ চনৰ টাইমছ অৱ ইণ্ডিয়াৰ এক প্ৰতিৱেদনত সেই বছৰৰ কলকাতাৰ দুৰ্গা পূজাৰ ব্যয়ৰ পৰিসংখ্যা দিয়া হৈছিল। প্ৰতিৱেদন অনুসৰি কলকাতাৰ ৩,৫৭৭খন পূজাৰ বাবে মুঠ ১২৩.০৫ কোটি টকা ব্যয় কৰা হৈছিল।

পূজাঃ উৎসৱ

দুৰ্গা পূজা মূলতঃ ৫ দিন - ষষ্ঠী, সপ্তমী, অষ্টমী, নৱমী আৰু বিজয়া দশমী হিচাপে‍ পালন কৰা হয়। কিন্তু কলকাতাৰ দুৰ্গা পূজাৰ আশে-পাশে উৎসৱৰ আমেজ ষষ্ঠীৰ আগৰপৰাই আৰম্ভ হয়, মূলতঃ মহালয়াৰপৰাই আৰম্ভ হয়। মহালয়াৰ দিনৰেপৰা ৰাইজৰ বাবে মুকলি কৰা হয় দুৰ্গা পূজা পণ্ডল।
কলকাতাৰ দুৰ্গা পূজাৰ প্ৰধান আকৰ্ষণ হৈছে সজ্জা, ভাস্কৰ্য্য, পেণ্ডেল, পোহৰ আৰু আলোকসজ্জা, আৰু কাৰ্নিভাল।

আনকি কুৰি‍ শতিকালৈকেও কলকাতাৰ দুৰ্গা পূজা মূলতঃ ধৰ্মীয় আৰু পাৰিবাৰিক অনুষ্ঠান আছিল, য’ত বিভিন্ন সম্প্ৰদায়ে একত্ৰিত হৈ তেওঁক পূজা কৰিছিল আৰু উৎসৱৰ সৈতে জড়িত যুগ যুগ ধৰি চলি অহা পৰম্পৰাত অংশগ্ৰহণ কৰিছিল। আৱেগ, ভক্তি আৰু সামূহিক মনোভাব এতিয়াও ফুটি‍ উঠিছে যদিও দুৰ্গা পূজাৰ পৰিসৰ, শৈলী আৰু সাংস্কৃতিক তাৎপৰ্য্যৰ ক্ষেত্ৰত উল্লেখযোগ্য পৰিৱৰ্তন হৈছে।

তথ্য সংগ্ৰহ

শ্ৰেণী:দুৰ্গা পূজা
শ্ৰেণী:পশ্চিমবংগৰ উৎসৱ
শ্ৰেণী:ভাৰতৰ সংস্কৃতি
আমিনা আল আদৱান

আমিনা আল আদৱান, এগৰাকী জৰ্ডানৰ লেখিকা, কবি আৰু সমালোচক। জৰ্ডানৰ লেখক সংস্থাৰ অন্যতম প্ৰতিষ্ঠাপক। সাংস্কৃতিক মন্ত্ৰালয়ত কাম কৰিছিল আৰু আফকাৰ আলোচনী, Swt Algeel magazine আৰু ফুনুন আলোচনীৰ মুখ্য সম্পাদক আছিল। জৰ্ডানৰ মহিলা সংঘৰ প্ৰাক্তন সদস্য হিচাপে তেওঁ জৰ্ডানৰ মহিলা আন্দোলনত অংশগ্ৰহণ কৰিছিল।

জন্ম আৰু শিক্ষা

আমিনা আল আদৱানৰ জন্ম হৈছিল জৰ্ডানৰ আম্মানত। ইজিপ্তৰ ঈন শ্বামছ বিশ্ববিদ্যালয়(Ain Shams University)ত অধ্যয়ন কৰি ১৯৭০ চনত কলা শাখাৰ দৰ্শনত স্নাতক ডিগ্ৰী লাভ কৰে। এবছৰৰ পাছত কাইৰোৰ আমেৰিকান বিশ্ববিদ্যালয়ৰ পৰা সাহিত্য সমালোচনাত ডিপ্লমা লাভ কৰে। স্নাতক ডিগ্ৰী লাভ কৰাৰ পিছত তেওঁ ১৯৭১ চনৰ পৰা ১৯৮২ চনলৈকে আফকাৰ আলোচনী, Swt Algeel আলোচনী আৰু ফুনুন আলোচনীকে ধৰি কেইবাখনো আৰবী আলোচনীৰ মুখ্য সম্পাদক হিচাপে সাংস্কৃতিক মন্ত্ৰালয়ত কাম কৰে। গোটেই জীৱন কালত তেওঁ আঠচল্লিশখন কবিতা গ্ৰন্থ প্ৰকাশ কৰিছিল। তদুপৰি সমসাময়িক আৰবী সাহিত্য আৰু উপন্যাসৰ ওপৰত প্ৰবন্ধ লিখা, আৰু সমসাময়িক জৰ্ডানৰ সাহিত্যৰ ওপৰত তেওঁ সাহিত্য আৰু সমালোচনাত্মক অধ্যয়ন কৰিছিল।

সাহিত্য-কৰ্ম

তেওঁৰ কিছু সাহিত্য হ’ল:

এ হোম উইথ ন' ৱালছ (A Home with No Walls, ১৯৮২)
ডেষ্ট্ৰইড ৱাল (The Destroyed Wall, মূল: আল-ছুৰ আল-মাহদুম, ২০০৪)
হিজ ব্লাড ইজ নট ব্লু (His Blood is Not Blue, মূল: Damuhu laysa azraq)
ৰেড ব্লাড ছেলচ (Red Blood Cells, মূল: Kurayyāt dam ḥamrāʼ)
ব্লেক স্মোক (Black Smoke, মূল: Dukhan aswad)
ব্লাড চাৰ্কিটচ্ (Blood Circuits, মূল: Dawāʼir al-dam)
এ পিল (A Pill, মূল: Ḥabbat dawāʼ)

কিতাপ

কেৰিয়াৰৰ সময়ছোৱাত তেওঁ লিখা কেইখনমান কিতাপ:
সমসাময়িক জৰ্ডানীয় সাহিত্যৰ অধ্যয়ন (১৯৭৬)
সমালোচনাত্মক পঠন

ইংৰাজী ভাষাত কবিতা সংকলন

ৰিবেলিয়াছ ভয়চ
আৰব ফেচেচ্

তথ্য সূত্ৰ

শ্ৰেণী:সাহিত্যিক
শ্ৰেণী:নাৰী
শ্ৰেণী:সমালোচক
শ্ৰেণী:কবি
গীৰ্জা সঙ্গীত আৰু ৰাতিৰ প্ৰহৰী

শ্ৰেণী:অনূদিত গ্ৰন্থ
শ্ৰেণী:OTRS অনুমতি নিশ্চিত হোৱা লেখা

শ্ৰেণী:প্ৰদীপ চৌধুৰীৰ সাহিত্যকৰ্ম
শ্ৰেণী:OTRS অনুমতি নিশ্চিত হোৱা লেখা
শ্ৰেণী:চুটিগল্প
শাগুতি‍

শাগুতি‍ (; কোংকণী: शागोती) হৈছে ভাৰতৰ গোৱাত প্ৰস্তুত কৰা এবিধ তৰকাৰী, য'ত বগা পপি গুটি, টুকুৰা টুকুৰ কৰা পিঁয়াজ, টোষ্ট কৰা নাৰিকল, আৰু ডাঙৰ শুকান ৰঙা জলকীয়া আদি জটিল মছলাৰ সৈতে প্ৰস্তুত কৰা হয়। ইয়াক সাধাৰণতে কেঁকোৰা, কুকুৰাৰ মাংস, ভেড়াৰ মাংস বা গোমাংসৰ সৈতে প্ৰস্তুত কৰা হয়। ইয়াক পৰ্তুগীজ ভাষাত চাকুটি বুলিও জনা যায়।

গোৱাত সাধাৰণতে জনাজাত চাকুটি বা শাগুতি‍ৰ উৎপত্তি গোৱাৰ পেৰ্নেম তালুকাৰ হৰমল গাঁৱত (বৰ্তমান আৰম্বোল) হোৱা বুলি ধৰা হয়। ঐতিহাসিকভাৱে স্থানীয় মাছমৰীয়াসকলে ক’লা জলকীয়া (মেৰিয়া), জলকীয়া, হালধি‍, পিঁয়াজ, জাইফল, ডালচেনি আৰু নিমখৰ দৰে মছলাৰ সৈতে চাটনি বা জোল প্ৰস্তুত কৰিছিল। ইয়াৰ লগত যোগ কৰা হয় লঘুকৈ টোষ্ট কৰা নাৰিকল আৰু বগা পপি গুটি। এই চাটনি তাৰ পিছত সদ্য ধৰা মাছ বা কুকুৰাৰ সৈতে পৰিৱেশন কৰা হয়। পৰ্তুগীজসকলে দক্ষিণ ভাৰতত এই অঞ্চলত উপনিৱেশ স্থাপন কৰাৰ সময়ত তেওঁলোকে নিজৰ লগত লৈ আহিছিল শাগুতিকে ধৰি বহু বস্তু।

তথ্যসূত্ৰ

শ্ৰেণী:খাদ্য
দিল্লী আৰক্ষী

দিল্লী আৰক্ষী হৈছে দিল্লীৰ ৰাষ্ট্ৰীয় ৰাজধানী ভূখণ্ডৰ আইন প্ৰয়োগকাৰী সংস্থা। দিল্লী আৰক্ষী ভাৰত চৰকাৰৰ গৃহ পৰিক্ৰমা মন্ত্ৰালয়ৰ অধীনস্থ। ২০২৪ চনত দিল্লী আৰক্ষীৰ অনুমোদিত শক্তি আছিল ৮৩,৭৬২ যাৰ ফলত ই বিশ্বৰ অন্যতম বৃহৎ মহানগৰ আৰক্ষী বাহিনী হিচাপে পৰিগণিত হয়। দিল্লী আৰক্ষীৰ শক্তিৰ প্ৰায় ২৫% ভিআইপি সুৰক্ষাৰ বাবে নিৰ্ধাৰণ কৰা হৈছে।

ইতিহাস

দিল্লী আৰক্ষীয়ে ইয়াৰ ইতিহাস ১৮৫৪ চনত মোগল সাম্ৰাজ্যিক আদালতৰ ব্ৰিটিছ ৰেচিডেণ্টৰ সহায়কৰ অধীনত স্থাপিত হোৱা এটা সৰু নিৰাপত্তা বাহিনীৰ পৰা আৰম্ভ কৰে। ১৮৬১ চনত ভাৰতীয় আৰক্ষী আইন গৃহীত হোৱাৰ পিছত ১৯৪৭ চনত ভাৰতে স্বাধীনতা লাভ নকৰালৈকে দিল্লী আৰক্ষী পঞ্জাৱ আৰক্ষীৰ অংশ হৈয়েই থাকিল। এই আইনৰ অধীনত দিল্লীত উদ্বোধন হোৱা প্ৰথম পাঁচটা আৰক্ষী থানা আছিল সদৰ বজাৰ, সবজী মণ্ডী, মেহৰৌলি, আৰু মুণ্ডকা।

হেল্পলাইন

দিল্লী আৰক্ষীৰ Helpline নম্বৰ আছে যাৰ জৰিয়তে মানুহে ব্যক্তিগতভাৱে থানালৈ নোযোৱাকৈ সহায় বিচাৰিব পাৰে। দিল্লী আৰক্ষীৰ বিভিন্ন হেল্পলাইন নম্বৰ তলত দিয়া ধৰণৰ
আৰক্ষী নিয়ন্ত্ৰণ কক্ষ- ১০০/১১২
জ্যেষ্ঠ নাগৰিক সুৰক্ষা কোষ- ১২৯১
যাতায়তৰ সমস্যা- ১০৯৫
মহিলা হেল্পলাইন- ১০৯১
এণ্টি-অবচিন কল চেল আৰু এণ্টি-ষ্টাকিং চেল – ১০৯১
সন্ত্ৰাসবাদ – ১০৯০
উত্তৰ-পূব (উত্তৰ-পূব ভাৰতৰ লোক) HELPLINE – 1093
দিল্লী আৰক্ষীয়ে ২০১৪ চনৰ ফেব্ৰুৱাৰী মাহৰ পৰা Online FIR পঞ্জীয়নৰ সুবিধাও আৰম্ভ কৰিছে।

বাহন

alt=|

চেভ্ৰলেট টাভেৰা
টয়োটা কোৱালিছ
ৰয়েল এনফিল্ড বুলেট
বাজাজ পালছাৰ
মাৰুতি জিপ্সী
মাৰুতি চুজুকি SX4
মাৰুতি চুজুকি চিয়াজ
টিভিএছ আপাচি
এছএমএল ইছুজু কাৰাগাৰ ভ্যান
টাটা এল এ টি চি SWAT কেৰিয়াৰ
টয়োটা ইনোভা
দিল্লী আৰক্ষী, জাগুয়াৰ দল, কেন্দ্ৰীয় জিলা
মাৰুতি এৰতিগা

SWAT কমাণ্ডো আৰু অস্ত্ৰ-শস্ত্ৰ

SWAT কমাণ্ডো ২৬/১১ৰ পিছত ২০০৯ চনত গঠন কৰা হৈছিল৷ তেওঁলোকে প্ৰথমে ২০১০ চনৰ কমনৱেলথ গেমছত সুৰক্ষাৰ দায়িত্বত আছিল। তেওঁলোকক ৰাষ্ট্ৰীয় নিৰাপত্তাৰক্ষীৰ পৰ্যায়ত প্ৰশিক্ষণ দিয়া হয়। সকলো কমাণ্ডোৰ বয়স ২৮ বছৰৰ তলৰ, যাৰ ফলত তেওঁলোক কমাণ্ডোৰ বাবে নিৰ্ধাৰিত কামৰ বাবে শাৰীৰিকভাৱে দৃঢ় আৰু সক্ষম হৈ পৰে। দিল্লী এন চি আৰত সংঘটিত হোৱা যিকোনো সন্ত্ৰাসবাদী আক্ৰমণৰ বিৰুদ্ধে যুঁজ দিয়াটোৱেই তেওঁলোকৰ মূল কাম। ক্ৰাভ মাগাত তেওঁলোকে একান্তভাৱে প্ৰশিক্ষণ লাভ কৰিছে। দিল্লী আছিল সৰ্বমহিলা SWAT দল পোৱা প্ৰথম চহৰসমূহৰ ভিতৰত অন্যতম।SWAT দলৰ সদস্যসকলে অভিজাত বিশেষ কোষৰ অধীনত কাম কৰে।

মাৰণাস্ত্ৰ:
গ্লক ৯ এম এম ছেমি অটোমেটিক পিষ্টল।
AK-47 এছাল্ট ৰাইফল।
ট্ৰিচি এছাল্ট ৰাইফল।
হেকলাৰ এণ্ড কোচ এমপি৫ চাবমেচিনগান।
CornerShot বন্দুক।
INSAS এছাল্ট ৰাইফল লাইট মেচিন গান
ব্ৰাউনিং ৯ এম এম ছেমি অটোমেটিক পিষ্টল।

তথ্যসূত্ৰ

শ্ৰেণী:চৰকাৰী সংস্থা
আনন্দিতা দত্ত তামূলী

আনন্দিতা দত্ত তামূলী হৈছে অসমৰ যোৰহাট জিলাৰ তিতাবৰৰ এগৰাকী মহিলা। এওঁ শুদা চকুত ভোট জলকীয়া ঘঁহি লগাব পাৰে আৰু খাবও পাৰে। গিনিছ ৱৰ্ল্ড ৰেকৰ্ডছে ভোট জলকীয়াক বিশ্বৰ আটাইতকৈ জ্বলা জলকীয়া বুলি স্বীকৃতি দিছে।

ল'ৰালি কালৰ প্ৰভাৱ

আনন্দিতাৰ পাঁচ বছৰ বয়সত জিভাত ফোঁহা ওলাইছিল। সেয়ে মাকে জিভাত জলকীয়াৰ প্ৰলেপ এটা লগাই দিছিল। তেতিয়াৰ পৰাই আনন্দিতাৰ জলকীয়াৰ প্ৰতি এটা ৰুচি গঢ়ি উঠিছিল। সৰু কালৰপৰাই তেওঁ কেৱল নিমখৰ সৈতে ভোট জলকীয়া খোৱাৰ অভ্যাস গঢ়ি তোলে।

অভিলেখ গঢ়াৰ পথত

২০০৬ চনত, আনন্দিতাই দুই মিনিটত ৬০টা ভোট জলকীয়া খাই আৰু এক মিনিটত ১২টা ভোট জলকীয়া শুদা চকুত লগাই লিমকা বুক অফ ৰেকৰ্ডছত নিজৰ নাম লিখোৱায়। তেতিয়াৰ পৰাই তেওঁ গিনিছ ৱৰ্ল্ড ৰেকৰ্ডছ -ত নিজৰ নাম অন্তৰ্ভুক্ত কৰাৰ বাবে প্ৰস্তুতি চলায়। ইয়াৰ আগতে ২০০২ চনত দক্ষিণ আফ্ৰিকাৰ অনিতা ক্ৰেফ'ৰ্ডে (Anita Crafford) এক মিনিটত আঠটা হেলাপিন' খাই অভিলেখ গঢ়ি থৈছিল।

ৰিয়েলিটী শ্ব'ত প্ৰদৰ্শন

২০০৬ চনৰ ২৯ আগষ্টত জি টিভিৰ ৰিয়েলিটী শ্ব' শ্বাবাছ ইণ্ডিয়া আনন্দিতাই ভোট জলকীয়া খোৱা সম্প্ৰচাৰ কৰা হৈছিল।

গিনিছ ৰেকৰ্ডৰ পথত

২০০৯ চনৰ ৯ এপ্ৰিলত যোৰহাটৰ জিলা পুথিভঁৰালৰ প্ৰেক্ষাগৃহত আনন্দিতাই গিনিছ ৰেকৰ্ডৰ বাবে প্ৰচেষ্টা চলায়। চেনেল ফ'ৰ নামৰ চেনেল এটাৰ অনুষ্ঠানৰ বাবে ব্ৰিটিছ ছেফ গৰ্ডন ৰামচে -ই আঁত ধৰিছিল। আনন্দিতাই ২ মিনিটত ৫১টা ভোট জলকীয়া খায় আৰু ২৫টা ভোট জলকীয়া চকুত ঘঁহে।

তথ্য সংগ্ৰহ

বাহ্যিক সংযোগ

Indian in record chilli attempt, BBC News.
Woman aims for record feast of world's hottest pepper ABC News.

শ্ৰেণী:অসমৰ ব্যক্তি
গগনদীপ কাং

গগনদীপ কাং এগৰাকী ভাৰতীয় চিকিৎসা বিজ্ঞানী। তেওঁ ভেলুৰত অৱস্থিত খ্ৰীষ্টান মেডিকেল কলেজৰ গেষ্ট্ৰইণ্টেষ্টিনেল বিজ্ঞানৰ অধ্যাপক আৰু বৰ্তমান ফৰিদাবাদত অৱস্থিত ভাৰত চৰকাৰৰ বিজ্ঞান আৰু প্ৰযুক্তি মন্ত্ৰণালয়ৰ অন্তৰ্গত জৈৱপ্ৰযুক্তিবিদ্যা বিভাগৰ ট্ৰেন্সলেছন হেলথ্ চাইন্স এণ্ড টেকনলজি ইনষ্টিটিউটৰ কাৰ্যকৰী সঞ্চালক। তেওঁ মুখ্যতঃ শিশুৰ ভাইৰেল ইনফেক্সন আৰু ৰেট্ৰ'ভাইৰেল টীকাৰ ওপৰত গৱেষণাৰ বাবে বিখ্যাত। তেওঁ ৰেট্ৰ'ভাইৰাচৰ প্ৰাকৃতিক ইতিহাস আৰু অন্যান্য সংক্ৰমণৰ ওপৰত কৰা গৱেষণাৰ স্বীকৃতি স্বৰূপে ২০১৬ চনত তেওঁ জীৱ বিজ্ঞানৰ ইন'ফচিছ প্ৰাইজ লাভ কৰিছিল।

২০১৯ চনত তেওঁ যুক্তৰাজ্যৰ বিখ্যাত বৈজ্ঞানিক প্ৰতিষ্ঠান ৰয়েল ছচাইটি অফ লণ্ডনৰ ফেল' বা সদস্যপদ লাভ কৰে। এই একাডেমীৰ ৩৫৯ বছৰীয়া ইতিহাসত ফেলশ্বিপ লাভ কৰা তেওঁ প্ৰথম গৰাকী ভাৰতীয় মহিলা।

তথ্য উৎস

বাহ্যিক সংযোগ

গগনদীপ কাঙৰ সাক্ষাৎকাৰ
year=2017; volume=7; issue=2; spage=128; epage=130; aulast= গগনদীপ কাং

শ্ৰেণী:ভাৰতীয় বিজ্ঞানী
বিষ্ণুদিগম্বৰ পালুস্কৰ

বিষ্ণু দিগম্বৰখ পালুস্কৰ হৈছে এগৰাকী সঙ্গীতৰ প্ৰতি আত্মোৎসৰ্গী, ত্যাগী, সন্ন্যাসী ব্যক্তি ৷

জন্ম আৰু বংশ পৰিচয়

১৮৬২ খ্ৰীষ্টাব্দত ১৯ আগষ্টত পুণাৰ অন্তৰ্গত কুৰুন্দ্ৱাৰৰ বেলগাওঁ নামৰ ঠাইত জন্ম গ্ৰহণ কৰে। পিতাৰ নাম আছিল পঃ গোপাল দিগম্বৰ ।

শিক্ষা

শৈশৱ কালতে তেওঁ দৃষ্টি শক্তি হেৰুৱাব লগীয়া হোৱাত শিক্ষাৰ অন্ত পেলাই সঙ্গীতত অনুপ্ৰৱেশ কৰে।

সংগীত জীৱনলৈ অৱদান

তেওঁ এখন সংগীত আলোচনী প্ৰকাশ কৰে। কেইবাখনো সংগীত বিষয়ক গ্ৰন্থ ৰচনা কৰে । সেইবোৰৰ ভিতৰত সংগীত বালবোধ, সংগীত বাল প্ৰকাশ আদি । ইয়াৰ পিছত তেওঁ বিজ্ঞান সন্মতভাৱে স্বৰলিপি পদ্ধতি আৱিষ্কাৰ কৰে।

মৃত্যু

১৯৩১ চনৰ ২১ আগষ্টৰ দিনা পৰলোক গমন কৰে ।

তথ্যসূত্ৰ

শ্ৰেণী:ভাৰতীয় কণ্ঠশিল্পী